पक्षियों की तादाद बढ़ाने तालाब में नया टापू बनाने का सुझाव
सागवाड़ा. गमलेश्वर तालाब पर जयपुर से आए सदस्यों से चर्चा करते एसडीएम।
सागवाड़ा| पक्षियोंऔर जलाशयों के संरक्षण के लिए जयपुर में कार्यरत टूरिज्म और वाइल्ड लाइफ सोसायटी ऑफ इंडिया के सदस्यों ने शहर में बांसवाड़ा रोड पर स्थित गमलेश्वर तालाब का दौरा किया।
जहां तालाब के बीच स्थित टापू पर बड़ी संख्या में पक्षियों की हेरेनरी को देखकर काफी खुशी जताई। वे देर शाम तक यहां रुके। शाम ढलते ही तालाब पर करीब दस हजार से भी अधिक पक्षियों की आवाजाही देख उन्होंने पक्षियों के लिए इसे स्वर्ग बताया। सोसायटी के सदस्य गोविंद यादव, सजल जुगराम, निशांतनाथ शुक्ला और राहुल शर्मा ने दौरा किया। जिन्हें सहायक निदेशक जनसंपर्क कमलेश शर्मा और पक्षीविद् मुकेश पंवार ने तालाब की जैव विविधता और यहां पर वर्षभर में पक्षियों की मौजूदगी के बारे में जानकारी दी। इस दौरान एसडीएम गोपाल सिंह शेखावत और नगरपालिका के ईओ विजेश मंत्री भी मौजूद थे। इसके बाद आसपुर रोड पर स्थित मसानिया तालाब पहुंचे। जहां एसडीएम शेखावत ने तालाब के सामने वाले हिस्से में टापू तैयार करने, रोड साईड फुटपाथ बनवाने और तालाब में पसरी गंदगी को साफ कराने के निर्देश दिए।
जयपुरसे आए दल ने ये दिए सुझाव
सदस्योंने पक्षियों की हेरेनरी को बरकरार रखने और उनकी संख्या बढ़ाने के लिए मौजूदा टापू के पीछे खाईनुमा खुदाई करवा टापू पर मानवीय दखल को रोकने और उसके पास बने छोटे टापू के पीछे वाले हिस्से में भी खुदाई करवा सुरक्षित करने का सुझाव दिया। साथ ही खुदाई करवाने से निकली मिट्टी से ही पटेलवाड़ा पुलिया की तरफ एक ओर नया टापू विकसित करने की आवश्यकता जताई। उन्होंने तालाब का सीमांकन कराने के साथ ही सामने वाले छोर पर बरगद, पीपल, देसी बबूल, अमलताश, ईमली, सेमल सहित फलदार पेड़ लगाने की बात कही।
वागड़के वेटलैंड्स की होगी सर्वे
सोसायटीद्वारा इन दिनों पक्षियों के लिए अनुकूल जलाशयों की सर्वे की जा रही है। इसके तहत सोसायटी के सदस्य पूरे राजस्थान में दौरा कर जलाशयों की सर्वे करते हुए इनका डाटाबेस तैयार करेंगे। इस डाटाबेस के आधार पर ही पक्षियों के लिए अनुकूल जलाशयों की पुस्तिका का प्रकाशन किया जाएगा।
hin_Deva hin_Deva hin_Deva hin_Deva awa_Deva hin_Deva hne_Deva hin_Deva